VS000646
Datum: 1992-07-31T02:00:00.000+02:00
datum_sodbe_i_stopnje: 1997-05-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 3900000 SIT
opombe: II Ips 10/99. Reviziji tožeče stranke je bilo delno ugodeno, odškodnina za ZŽA je bila z 1.700.000,00 SIT zvišana na 2.200.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Obiskoval je drugi letnik srednje lesarske šole.

## Škodni dogodek

Poškodoval se je v prometni nesreči.

## Poškodba

Odprt zlom leve pogačice, odprt zlom zunanjega dela čvrška leve stegnenice, odprt zlom zunanjega dela čvrška leve golenice, zlom prvega členka IV. prsta levega stopala, delni izpah palca levega stopala, razpoko zunanjega meniska levega kolena in odrgnino desnega kolena.

## Telesne bolečine

1100000 SIT 15 dni hude, 41 dni zmerne, 39 dni občasne lahke bolečine (vse našteto kumulativno). Bolečine se bodo pri tožniku pojavljale tudi v bodoče, posebej pri daljši hoji, pri daljšem vzpenjanju in pri hoji po neravnem terenu, pri sestopanju po stopnicah in lestvah in ob vremenskih spremembah.

#### Hospitalizacija

29 dni. Tožnik je bil dvakrat operiran.

#### Rehabilitacija

Opravil je fizioterapijo v zdravilišču - 21 dni.

#### Nevšečnosti med zdravljenjem

Enajstkrat izpostavljen RTG snemanju, nosil je mavčevo longeto (23 dni), hodil je s pomočjo bergel (82 dni). Zdravljenje je skupno trajalo 1 leto in 3 mesece.

## Strah

300000 SIT Ves čas je bil zaskrbljen za izid zdravljenja, dogodek sam je bil za tožnika pravi šok.

## Zmanjšanje življenjske aktivnosti

2200000 SIT Tožnik je po nesreči izgubil vse poklicne ambicije za poklic mizarja. Tega poklica niti ne bi mogel več opravljati, saj je delo predvsem stoječe. Opustiti je moral tudi določene športne aktivnosti (smučanje), težave ima pri vožnji avtomobila, pri kateri se hitro utrudi. Prikrajšan je pri družabnih stikih npr. pri plesu. Tožnik ni več zmožen za dela, kjer je potrebna neprekinjena hoja, stoja, pogosto vzpenjanje in sestopanje po stopnicah in lestvah ter delo s pogostim počepanjem in klečanjem. Prometna nesreča je pustila trajne anatomske posledice: zarasli zlom v levem kolenu, razpoko v zunanjem menisku levega kolena, brazgotine na levem kolenu in zmanjšanje mišične mase levega stegna in goleni. Gibljivost levega kolka je zavrta, oslabljena je moč levega stegna in goleni, obseg levega kolena je za 1 cm manjši, goleni pa za 2 cm manjši. Pri vzpenjanju in sestopanju po stopnicah je tožnikova hoja komaj opazno šepajoča, na ravni podlagi pa je normalna. Izvedenec je tožnikovo zmanjšanje življenjskih aktivnosti ocenil s 15% in to trajno.

## Skaženost

300000 SIT Poškodba je tožniku pustila brazgotino: na prednji in zunanji strani levega kolena ima nepravilno oblikovano sivo brazgotino dolžine 28 cm in širine 1 do 2 cm. V neposredni bližini so še tri krajše ravne brazgotine.

---

ZOR člen 200, 203